  Виталий Пронин Выль дышетон учреждение усьтӥськоз 8-тӥ феврале.Ижысь «Столичный» микрорайонысь выль школае дышетскисьёсты люканы кутскизы. Туала куронъёсъя пуктэм юрт чакламын 825 пиналлы. Та дырлы 214 куриськон вуэмын ини. Ваньзы соос уло «Столичныйын».- Школа элькунмылэн ваньбуреныз лыдъяськоз, - валэктӥз дышетонъя но наукая министрлэн воштӥсез Игорь Белозёров. - Соин отын, городысь сяна, гуртъёсысь но нылпиос тодон-валан люканы быгатозы. Та юртэз бурд улаз басьтоз Дэри ёросысь Италмас каргуртысь школа-интернат. Ужалоз 1 сменаен.Выль дышетон учреждение усьтӥськоз 8-тӥ феврале. Анай-атайёслы куриськонъёсты ваёно Италмас каргуртэ 1-тӥысен 8-тӥ февралёзь яке Интернет пыр ыстоно школалэн сайтаз. Куриськон вќзын луыны кулэ анайлэн яке атайлэн паспортэз, нылпилэн вордћськемез сярысь документ. Мумы-бубыосын кенешон ортчоз Ижысь «Русский дом» культура юртын 27-тӥ январе 17 час 30 минутэ.- Инты городъёслы но, гуртоослы но тырмоз, - оскытӥз Италмас каргуртысь школа-интернатлэн кивалтӥсез Ирина Морозова. - Али ёросъёс шыпытгес уло, дорамы куриськисьёс ӧвӧл на. Кылсярысь, Италмасысь школа-интернатамы та вакытлы тодон-валан люкало 19 ёросъёсысь пиналъёс. Соослы чаклам огъяулоннимы вӧл-вӧл - 100 нылпилы интыез вань.Школае кутон понна нылпиослы экзамен сётоно уз луы. Радъялозы тестъёс гинэ. Соос возьматозы, кыӵе удысъя пиналлэн быгатонлыкъёсыз вань. Угось школа ужалоз пӧртэм ӧръёсъя: робот бичан, эмъян, кунсьӧр кылъёсты дышетон но мукет. Та удысъёсъя эскеронъёс ортчытонлы дась ини школаысь 18 лаборатория.Пиналъёсын ӵош школа люка дышетӥсьёсты но. Кӧня соос луозы - тодмо ӧвӧл на. Но гужем соос ваньзы тодон-валанъёссэс муромытонъя курсъёсы ветлозы. Школаын дышетыны кутскозы 1-тӥ сентябрьысен.Выль юртэз ӝутонлы Россия висъяз 620 миллион манет, 150-зэ ватсаз элькун. Дас ар џоже шаерамы усьтӥськозы на эшшо 30 пала выль школаос - соку вань пиналъёс одћг сменаен дышетскыны быгатозы.Ольга Корепанова Теги: дышетон  